ДО
ОБЩИНСКИ  СЪВЕТ
ГР. КЪРДЖАЛИ

П  Р  Е  Д  Л  О  Ж  Е  Н  И  Е

ОТ ЕРОЛ МЮМЮН– КМЕТ НА ОБЩИНА КЪРДЖАЛИ
ОТНОСНО: Промяна в общата численост и структура на общинска администрация и кметствата в община Кърджали, в изпълнение на Актуализиран план за финансово оздравяване на община Кърджали за периода 2024 – 2026 г., приет с Решение № 240 от 31.10.2024 г. на Общински съвет - Кърджали

УВАЖАЕМИ  ОБЩИНСКИ  СЪВЕТНИЦИ,

С Решение № 240 от 31.10.2024 г. на Общински съвет - Кърджали е приет Актуализиран план за финансово оздравяване на община Кърджали за периода 2024 - 2026 г., приет с Решение № 150/27.06.2024 г., по открита процедура за финансово оздравяване с Решение № 97/25.04.2024 г. В актуализирания план за финансово оздравяване са заложени мерки за оптимизиране структурата на общинската администрация в рамките на определените със Закона за държавния бюджет на Република България средства - без дофинансиране на дейността с численост и средства за заплати.
Съгласно чл. 21, ал. 1, т. 2 от Закона за местното самоуправление и местната администрация, Общинският съвет одобрява общата численост и структура на общинската администрация в общината и кметствата по предложение на кмета на общината. Структурата на общинска администрация и кметствата в община Кърджали е одобрена с Решение №17 от 12.12.2023г. на Общински съвет – Кърджали. Към настоящия момент числеността на общинска администрация е 236 щатни бройки, а числеността в кметствата на общината е 98 щатни бройки, в това число: кметове на населени места – 96 щ. бр. и  главен специалист: 2 щ. бр. 

Във връзка с изпълнение на актуализирания план за финансово оздравяване на община предлагам общата численост на общинска администрация да се намали на 212 щатни бройки и да се съкратят двете длъжности главен специалист от числеността на кметствата на общината.
При разработването на структурата на общинска администрация са спазени изискванията на Закона за местното самоуправление и местната администрация, Закона за администрацията и Наредбата за прилагане класификатора на длъжностите в администрацията.
Въз основа на гореизложеното предлагам Общински съвет – Кърджали да вземе следното

                                                                                                                                ПРОЕКТ!

РЕШЕНИЕ:
На основание чл.21, ал.1, т.2 и ал.2 и във връзка с чл. 15 и чл. 29а от Закона за местното самоуправление и местната администрация,  Общински съвет-Кърджали  реши:

1. ОТМЕНЯ Решение №17 от 12.12.2023 г. на Общински съвет – Кърджали. 
2.  ОДОБРЯВА общата численост и структура на общинска администрация и кметствата в община Кърджали, съгласно Приложение №1, считано от 01.04.2025 г.
3.   ДАВА ПРАВО на Кмета на община Кърджали да извършва промени в числеността на отделните структурни звена в рамките на общата одобрена численост на администрацията.
4. ЗАДЪЛЖАВА Кмета на община Кърджали да утвърди ново длъжностно разписание и Устройствен правилник на Общинска администрация - Кърджали.
ЕРОЛ МЮМЮН
Кмет на Община Кърджали

 НМ//

